b'\n_START_ARTICLE_\nMaja \xc5\xbdvanut\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani srednji \xc5\xa1oli je \xc5\xa1tudirala na ljubljanski Filozofski fakulteti in tam 1973 diplomirala ter 1993 doktorirala. Leta 1983 se je zaposlila v Narodnem muzeju Slovenije v Ljubljani, od 1996 kot muzejska svetnica, v katerem je v letih 1989\xe2\x88\x921997 vodila oddelek za zgodovino in uporabno umetnost. Leta 1996 je bila na Univerzi v Mariboru izvoljena za docentko. \xc5\xbdvanutova se posve\xc4\x8da obdobju slovenske zgodovine med srednjim vekom in 18. stoletjem ter varstvu kulturne dedi\xc5\xa1\xc4\x8dine. V Narodnem muzeju je kot glava avtorica ali sodelavka pripravila nekaj odmevnih razstav: Slovenci v 16. stoletju, 1986; Gotika v Sloveniji, Svet predmetov, 1995. Objavila je ve\xc4\x8d knjig. Leta 1987 je za ustvarjanje na kulturnem podro\xc4\x8dju prejela \xc5\xbdupan\xc4\x8di\xc4\x8devo nagrado in 2003 Valvasorjevo nagrado za \xc5\xbeivljenjsko delo.'